C 154/66
3.3.
FI
Euroopan unionin virallinen lehti
2.5.2023
Rehu (vain eläinperäiset tuotteet) ja raaka-aineet (vain jalostetut tuotteet) Espárrago de Navarra -parsan raaka-aineena ovat lajiin Asparagus officinalis L. kuuluvan, yksinomaan rajatulla maantieteellisellä alueella kasvatetun parsan varret.
Tuoreena myytäviksi tarkoitettujen parsan varsien on oltava kokonaisia, niiden on näytettävä ja tuoksuttava tuoreilta, niiden on oltava ehjiä, vahingoittumattomia ja ilman hyönteisten tai jyrsijöiden aiheuttamia vikoja, ja lisäksi niiden on oltava puhtaita ja pesun jälkeen hyvin valutettuja.
Kypsennysvalmiiden parsojen on oltava kuorittuja, ja ne on pakattava siten, että ne säilyvät tuoreina.
Lämpökäsiteltävien säilöttävien parsojen on kuuluttava Extra- tai I luokkaan, ja ne on pakattava ilmatiiviisiin astioihin ja lämpösteriloitava.
Lämpökäsiteltyinä säilykkeinä myytävät parsat voivat olla kokonaisia, lyhyeksi leikattuja tai pelkkiä kärkiä, kuorittuja tai kuorimattomia.
3.4.
Erityiset tuotantovaiheet, joiden on tapahduttava yksilöidyllä maantieteellisellä alueella Kaikkien kasvatus- ja käsittely- tai jalostusvaiheiden on tapahduttava yksilöidyllä maantieteellisellä alueella.
3.5.
Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt Parsan varret myydään tuoreina, kypsennysvalmiina tai lämpökäsiteltyinä säilykkeinä.
Jokaisen markkinoille saatettavan pakkauksen sisällön on oltava tasalaatuista ja sisällettävä ainoastaan hyväksytyistä lajikkeista peräisin olevia, tuotantoalueella kasvatettuja parsoja, jotka täyttävät samaan kaupalliseen luokkaan sovellettavat laatu- ja kokovaatimukset.
3.6.
Tuotteen, johon rekisteröity nimi viittaa, merkitsemistä koskevat erityiset säännöt Tuotteen kaupan pitämiseen käytettävässä etiketissä on oltava ilmaisu ”Espárrago de Navarra” sekä kyseisen SMM:n virallinen kuvallinen tunnus:
Lisäksi jokaisessa pakkauksessa on oltava etikettikohtaisella sarjanumerolla merkitty sertifiointietiketti, joka kiinnitetään tuotteeseen rekisteriin kirjatuissa laitoksissa sellaisessa muodossa, ettei sitä voida käyttää uudelleen.
Sääntelyneuvosto (SMM:n hallintoelin) toimittaa sertifiointietiketit ja valvoo niiden käyttöä, ja etiketit ovat puolueettomasti kaikkien niitä pyytävien, tuote-eritelmän vaatimukset täyttävien toimijoiden käytettävissä.
Esimerkki sertifiointietiketistä:
Etiketissä on mainittava muoto, jossa tuote on asetettu tarjolle (tuore, kypsennysvalmis tai lämpökäsitelty säilyke).